Document ID: 32001R1099

Κανονισμός (ΕΚ) αριθ. 1099/2001 της Επιτροπής
της 5ης Ιουνίου 2001
για την τροποποίηση του κανονισμού (ΕΚ) αριθ. 1608/2000 για τον καθορισμό μεταβατικών μέτρων εν αναμονή των οριστικών μέτρων εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε από τον κανονισμό (ΕΚ) αριθ. 2826/2000(2), και ιδίως το άρθρο 80,
Εκτιμώντας τα ακόλουθα:
(1) Ο κανονισμός (ΕΚ) αριθ. 1608/2000 της Επιτροπής, της 24ης Ιουλίου 2000, για τον καθορισμό μεταβατικών μέτρων εν αναμονή των οριστικών μέτρων εφαρμογής του κανονισμού (ΕΚ) αριθ. 1493/1999 για την κοινή οργάνωση της αμπελοοινικής αγοράς(3), όπως τροποποιήθηκε τελευταία από τον κανονισμό (ΕΚ) αριθ. 731/2001(4), προβλέπει την παράταση της εφαρμογής ορισμένων διατάξεων του Συμβουλίου, που έχουν καταργηθεί με το άρθρο 81 του κανονισμού (ΕΚ) αριθ. 1493/1999, μέχρι τις 31 Μαΐου 2001, εν αναμονή της οριστικοποίησης και της θέσπισης των μέτρων εκτέλεσης του εν λόγω κανονισμού. Η θέσπιση των εν λόγω μέτρων εφαρμογής θα οριστικοποιηθεί πλήρως στις 31 Μαΐου 2001. Πρέπει, κατά συνέπεια, να επιτραπεί κατά τη διάρκεια μιας βραχείας συμπληρωματικής περιόδου η διατήρηση εν ισχύ ορισμένων διατάξεων του Συμβουλίου, οι οποίες έχουν καταργηθεί με το άρθρο 81 του κανονισμού (ΕΚ) αριθ. 1493/1999.
(2) Η συμπληρωματική μεταβατική περίοδος δεν θέτει σε κίνδυνο τη θέση σε εφαρμογή από το Συμβούλιο, κατά την προβλεπόμενη ημερομηνία, των ουσιωδών στοιχείων της μεταρρύθμισης της κοινής οργάνωσης αγοράς του οίνου, δεδομενου ότι τα βασικά στοιχεία των θεμάτων που αναφέρονται στους κανονισμούς αυτούς ρυθμίζονταν ήδη στον κανονισμό (ΕΚ) αριθ. 1493/1999 ή σε κανονισμούς εφαρμογής που έχουν ήδη θεσπιστεί.
(3) Για ορισμένα θέματα, και κυρίως για το χαρακτηρισμό, την ονομασία, την παρουσία και την προστασία, ορισμένων προϊόντων του αμπελοοινικού τομέα η θέσπιση των μέτρων εφαρμογής είναι σε λιγότερο προηγμένο στάδιο απ' ό,τι για άλλα, λόγω του σύνθετου και ευαίσθητου χαρακτήρα των θεμάτων που πραγματεύεται το Συμβούλιο στο κεφάλαιο αυτό και της άμεσης επίπτωσης που έχουν τα θεσπιζόμενα μέτρα για τους συναλλασσομένους της Κοινότητας και των τρίτων χωρών. Εiναι κατά συνέπεια σκόπιμο να προβλεφθεί σχετικά μια συμπληρωματική μεταβατική περίοδος κατά τρόπο ώστε να καταστεί δυνατή μια εις βάθος συζήτηση.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1608/2000 τροποποιείται ως εξής:
1. Στο άρθρο 1, η ημερομηνία "31 Μαΐου 2001" αντικαθίσταται από την ημερομηνία "30 Σεπτεμβρίου 2001".
2. Στο άρθρο 3, η ημερομηνία "31 Μαΐου 2001" αντικαθίσταται από την ημερομηνία "30 Σεπτεμβρίου 2001".
3. Στο μέρος Β του παραρτήματος, η ημερομηνία "31 Μαΐου 2001" αντικαθίσταται από την ημερομηνία "30 Σεπτεμβρίου 2001".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουνίου 2001.

Labels: 3
15
6